গর্ভকালীন মায়ের শরীরে স্ট্রেচ মার্ক একটি সাধারণ বিষয়। কেননা এ সময় শরীরের পরিবর্তন এবং ওজন বৃদ্ধির কারণে স্ট্রেচ মার্ক দেখা যায়। সাধারণত পেট, কোমর, ঘাড়ের ভাঁজে, হাত বা পায়ের ভাঁজে স্ট্রেচ মার্ক বা ত্বকে ফাটা দাগ দেখা যায়। এ ধরনের দাগগুলো সাধারণত লালচে বা সাদা হয়। তবে আশপাশের ত্বকের রঙ কালো হয়ে যায় যা দেখতে খারাপ দেখায়। আর এ দাগ প্রায় প্রতিটি গর্ভবতী মায়ের দুশ্চিন্তার কারণ হয়ে দাঁড়ায়। বাজারে বিভিন্ন ধরনের ক্রিম পাওয়া যায় তবে হাতের কাছের কিছু ঘরোয়া উপাদান ব্যবহার করতে পারেন। গর্ভাবস্থায় কেমিক্যালযুক্ত ক্রিম ব্যবহার না করার জন্য অনেক ডাক্তারই পরামর্শ দিয়ে থাকেন। কেননা এ ধরনের ক্রিমের পার্শ্বপ্রতিক্রিয়ায় মা-শিশুর বিভিন্ন ধরনের স্বাস্থ্যঝুঁকি থাকে। তাই কোনো ধরনের পার্শ্বপ্রতিক্রিয়া ছাড়াই দাগ দূর করার জন্য ব্যবহার করতে পারেন ঘরোয়া কিছু উপকরণ।